Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice broj 3/15, 3/16) i točke IV. Odluke o načinu raspodjele raspoloživih sredstava za sufinanciranje programa/projekata udruga građana iz Proračuna Grada Koprivnice za 2019. godinu KLASA: 007-01/19-04/0001, URBROJ: 2137/01-06/6-19-1, od 18.01.2019. godine, pročelnica Upravnog odjela za društvene djelatnosti, 21.01.2019. godine, donijela je

**ZAKLJUČAK**

**o utvrđivanju teksta Javnog poziva za sufinanciranje programa/projekata udruga građana iz Proračuna Grada Koprivnice za 2019. godinu**

**I.**

 Raspisuje se Javni poziv za sufinanciranje programa/projekata udruga građana iz Proračuna Grada Koprivnice za 2019. godinu, koji se nalazi u prilogu i čini sastavni dio ovog Zaključka.

**II.**

 Dokumentacija za provedbu Javnog poziva iz točke I. ovog Zaključka sadrži:

1. zaključak o raspisivanju Javnog poziva za sufinanciranje programa/projekata udruga građana iz Proračuna Grada Koprivnice za 2019. godinu (u daljnjem tekstu: „Javni poziv“),
2. javni poziv,
3. Upute za prijavitelje,
4. obrasce za prijavu: 4.1. obrazac opisa prijave, 4.2. obrazac proračuna, 4.3. obrazac izjave o nepostojanju dvostrukog financiranja, 4.4. popis priloga,
5. obrazac ocjene kvalitete
6. obrazac za provedbu programa/projekata i izvještavanje: 6.1. obrazac ugovora o financiranju, 6.2. obrazac opisnog izvještaja provedbe, 6.3. obrazac financijskog izvještaja provedbe, 6.4. zahtjev za isplatom sredstava.

**III.**

 Javni poziv iz točke I. ovog Zaključka, objavit će se na web stranici Grada Koprivnice.

KLASA: 007-01/19-04/0001

URBROJ: 2137/01-06/6-19-2

Koprivnica, 21.01.2019.

PROČELNICA:

Ana Mlinarić, dipl. soc. radnica